ऋषिकेश मुखर्जी

हृषीकेश मुखर्जी एक भारतीय फिल्मकार थे। हृषीकेश जी का भारतीय सिनेमा जगत में अपने विशिष्ट योगदान के लिए जाने जाते हैं।

 जीवन 
हृषीकेश मुखर्जी का जन्म ३० सितम्बर १९२२ को कोलकाता मेंं हुआ था और उनकी मृत्यु २७ अगस्त सन २००६ को मुम्बई में हुई थी। उन्होंंने विज्ञान विषय से पढ़ाई की थी और कलकत्ता विश्वविद्यालय से उन्होंंने अपनी स्नातक स्तर की पढ़ाई रासायनिक शास्त्र मेंं पूरी की थी और कुछ समय तक अध्यापक के रूप में भी काम किया था।

 आरंभ 
'आनंद' और 'मिली' जैसी फ़िल्मों से भारतीय सिनेमा जगत को एक नया मुकाम देने वाले हृषीकेश मुखर्जी ने फ़िल्म 'दो बीघा ज़मीन' में बतौर सहायक निर्देशक के रूप में १९५३ में अपने करियर की शुरूआत की थी। हृषीकेश मुखर्जी की सबसे बाद में बनी फ़िल्म थी, 'झूठ बोले कौवा काटे' जो १९९८ में रिलीस हुई थी।

 व्यक्तिगत जीवन 
हृषीकेश मुखर्जी विवाहित थे और उनकी ३ पुत्रियाँ और २ पुत्र हैंं। उनकी पत्नी की मृत्यु ३० साल पहले ही हो चुकी थी। वह पशु प्रेमी थे और उनके बान्द्रा स्थित घर मेंं बहुत सारे कुत्ते और एक बिल्ली थी।

 एक भारतीय छाप 
 खासियत 

मुखर्जी की फ़िल्मों की सबसे बड़ी ख़ासियत है उनका सामाजिक संदर्भ.

हृषीकेश मुखर्जी को याद करते हुए जानी-मानी गायिका लता मंगेशकर कहती हैं, "मैं उन्हें एक निर्देशक और अपने बड़े भाई के रूप में याद करती हूँ, उनसे मेरे काफ़ी अच्छे संबंध थे। उनकी पहली फ़िल्म से मैंने उनके साथ काम किया था।"

लता मानती हैं - "गुरुदत्त, शांताराम और बिमल दा के बाद हृषीकेश दा ही थे, जिनकी फ़िल्मों में हिंदुस्तान नज़र आता था। उनकी फ़िल्मों में गाँवों और शहरों में रहने वाला असली हिंदुस्तान नज़र आता था"

हृषीकेश दा के साथ बीते वक्त को याद करते हुए लता मंगेशकर बताती हैं, "कई राज्यों में सफ़ेद साड़ी किसी के गुज़र जाने पर पहनी जाती है। मैं हमेशा से सफ़ेद साड़ी पसंद करती रही हूँ. मुझे याद है कि वह मुझे इसके लिए हमेशा टोकते थे। उन्होंने मुझसे कहा था कि मेरे पास किनारेदार साड़ी पहनकर ही आना और इसलिए मैं उनके पास वैसी ही साड़ी पहनकर जाती थी।"

गीतकार जावेद अख़्तर बताते हैं, "वह एक फ़िल्मकार के अलावा एक शिक्षक भी थे। फ़िल्मों को एडिट करते वक्त उन्होंने कई बातें हम लोगों को बताई, जो मैंने हमेशा ध्यान में रखी और वे बातें हमारे बहुत काम आई

 प्रमुख फिल्में 
 बतौर निर्देशक 
 वर्ष  फ़िल्म  टिप्पणी1983  रंग बिरंगी 1979  गोल माल 1978  नौकरी 1977  आलाप 1971  बुड्ढा मिल गया 1970  आनन्द 1968  आशीर्वाद 

 अन्य निर्माण भूमिका 
वर्ष फिल्म  निर्माण भूमिका टिप्पणी1947तथापि1950माँ1951दो बीघा ज़मीनपरिदृश्य, संपादक, सहायक निर्देशक1953परिणीतासंपादक1954बिराज बहूसंपादक1955देवदास1958मधुमतीसंपादक1959हीरा मोती1961चार दीवारीसंपादक1970दस्तकसंपादक1977आलापकथा, निर्माता1983कुलीसंपादक

 टीवी धारावाहिक 
 हम हिन्दुस्तानी (1986)
 तलाश (1992)
 धूप छाँव
 रिश्ते
 उजाले की ओर

 बाहरी कड़ियाँ 

श्रेणी:1922 में जन्मे लोग
श्रेणी:२००६ में निधन
श्रेणी:फ़िल्म निर्देशक
श्रेणी:भारतीय फ़िल्म निर्देशक
श्रेणी:भारतीय फ़िल्मकर्मी
श्रेणी:भारतीय हिन्दू
श्रेणी:दादासाहेब फाल्के पुरस्कार विजेता
श्रेणी:पद्म विभूषण धारक